Official Journal L 082 , 26/03/1999 P. 0006 - 0007



NARIADENIE KOMISIE (ES) č. 639/1999 z 25. marca 1999 o povolení novej doplnkovej látky v krmivách KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách[1], naposledy zmenenú a doplnenú nariadením Komisie (ES) č. 45/1999[2], najmä na jej články 9j a 3, keďže smernica 70/524/EHS ustanovuje, že nové doplnkové látky alebo ich nové používanie možno povoliť s prihliadnutím na pokrok vo vedeckých a technických poznatkoch; keďže nová doplnková látka patriaca do skupiny "Mikroprvky", presnejšie mikroprvok "Meď - Cu", bola úspešne overovaná v niektorých členských štátoch; keďže nová doplnková látka môže byť dočasne povolená; keďže používanie nových doplnkových látok alebo nové používanie už povolených doplnkových látok možno dočasne povoliť, ak pri prípustnom obsahu v krmivách neovplyvňuje nepriaznivo zdravie ľudí alebo zvierat alebo životné prostredie, ani neuškodí spotrebiteľovi zmenou vlastností živočíšneho produktu, ak ich prítomnosť v krmivách možno kontrolovať, a je odôvodnené predpokladať so zreteľom na dostupné výsledky, že priaznivo ovplyvňujú vlastnosti krmív alebo živočíšnu produkciu po zapracovaní do týchto krmív; keďže opatrenia ustanovené v tomto nariadení sú v súlade so stanoviskom Stáleho výboru pre krmivá, PRIJALA TOTO NARIADENIE: Článok 1 Látku "Síran medi a lyzínu" patriacu do skupiny "Mikroprvky" prvku E4 "Meď-Cu" možno povoliť ako doplnkovú látku do krmív podľa smernice 70/524/EHS za podmienok ustanovených v prílohe tohto nariadenia. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. apríla 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. marca 1999 Za Komisiu Franz FISCHLER člen Komisie PRÍLOHA Číslo ES Prvok Doplnková látka Chemický vzorec Najvyššie množstvo prvku v mg/kg kompletného krmiva Iné ustanovenia Doba povolenia E 4 Meď-Cu Síran medi a lyzínu Cu(C6H13N2O2)2.SO4 Výkrm ošípaných: - v členských štátoch, kde je priemerná hustota populácie ošípaných rovnajúca sa alebo vyššia ako 175 ošípaných na 100 hektárov využiteľnej poľnohospodárskej pôdy: - do 16 týždňov veku: 175 (celkové množstvo) - v členských štátoch, kde je priemerná hustota populácie ošípaných nižšia ako 175 ošípaných na 100 hektárov využiteľnej poľnohospodárskej pôdy: - do 16 týždňov veku: 175 (celkové množstvo) Kompletné krmivo nemôže obsahovať viac ako 50 mg/kg medi zo síranu medi a lyzínu 30. 9. 1999 Výkrm ošípaných - v členských štátoch, kde je priemerná hustota populácie ošípaných rovnajúca sa alebo vyššia ako 175 ošípaných na 100 hektárov využiteľnej poľnohospodárskej pôdy: - od 17. týždňa veku do zabitia: 35 (celkové množstvo) - v členských štátoch, kde je priemerná hustota populácie ošípaných nižšia ako 175 ošípaných na 100 hektárov využiteľnej poľnohospodárskej pôdy: - od 17. týždňa do 6 mesiacov veku: 100 (celkové množstvo) - nad 6 mesiacov veku do zabitia: 35 (celkové množstvo) Chovné ošípané: 35 (celkové množstvo) Ostatné druhy a kategórie zvierat okrem teliat pred začatím prežúvania a oviec: 35 (celkové množstvo) Kompletné krmivo nemôže obsahovať viac ako 25 mg/kg medi zo síranu medi a lyzínu 30. 9. 1999 [1] Ú. v. ES L 270, 14.12.1970, s. 1. [2] Ú. v. ES L 6, 12.1.1999, s. 3.